არზნე
არზნე — სოფელი საქართველოში, ადიგენის მუნიციპალიტეტში, მლაშეს თემში. მდებარეობს მდინარე ქვაბლიანის მარცხენა ნაპირზე, მესხეთის ქედის სამხრეთით, ფერსათის შტოქედის სამხრეთ-დასავლეთ კალთაზე, ზღვის დონიდან 1472 მეტრზე. ადიგენიდან დაშორებულია 6,5 კილომეტრით, სოფელ მლაშედან 3 კმ-ით. სოფელში არის შუა საუკუნეების ეკლესიის ნანგრევები. საბჭოთა პერიოდში სოფელში მოქმედებდა მოხის მერძევეობა-მეხორცეობის საბჭოთა მეურნეობა.